Mysen 11.04.2022

Til

Ragnhild Kruse, Tore Mysen, Ole-Martin Glomsrud, Synnøve Bjørknes Lundeby, Kari Kvernhusengen, Tove Frogner Lund, Synnøve Svensson, Håvard Synnes, Anne Grete Bredholt, Svein Østevik, , Magnus Grøvle Vesteraas, Terje Stenholt

Liv Klævold, Anne Grethe Slorbakk, Ole Asbjørn Haugerud, Jorunn Smevik-Olsen, Tor J. Solberg, Lars Kaasa, Eva Reymert, Gunnlaug Brenne, Asgeir Rønningen, Solveig Tjernæs Vormeland, Ingamay Synnes, Leif Ingvald Skaug, Ann Kristin Hanssen, Richard Narvestad, Lars Bjørnstad

**Innkalling til møte i Eidsberg felles menighetsråd**

Det innkalles med dette til møte i Eidsberg felles menighetsråd onsdag 20.04.22 kl 1800-2100 Møtet holdes i Trømborg menighetshus..

Vararepresentanter (unntatt Tore Mysen) møter kun etter særskilt innkalling, derfor er det viktig at forfall meldes så tidlig som mulig.

 **Sakliste**

 Sak 22/22: Godkjenning av innkalling og sakliste.

 Forslag til vedtak: Innkalling og sakliste godkjennes.

 Sak 23/22: Godkjenning av protokoll fra møtet 03.03.22 (vedlagt)

 Forslag til vedtak: Protokollen godkjennes

 Sak 24/22: Orienteringer

1. Fra sognepresten
2. Fra fellesrådet
3. Fra leder
4. Fra utvalg og komiteer

 Forslag til vedtak: Orienteringer og referat tas til orientering.

 Sak 25/22: Gudstjenestelista for høsten 2022.
 Sognepresten sender ut forslag før møtet. Det er mye som er fastlagt på forhånd, og biskopens forordning må følges, men det er også mulig for menighetsrådet å komme med ønsker og forslag.

 Forslag til vedtak: Formuleres i møtet.

Sak 26/22: Budsjett 2022

Jeg har siden forrige møte jobbet videre med budsjett og kontoplan. Forslaget sendes i løpet av uken, og her er det to forhold å merke seg:

a) Det vi kan kalle fellesutgifter, er plassert på Mysen sogn. Det gjør
 det lettere å holde oversikt, men det betyr f.eks. at utgifter og
 inntekter ved en konsert i Eidsberg føre på Mysen.
b) Siden de fleste driftsutgiftene føres på Mysen, må de andrre
 sognene bidra med en innbetaling til Mysen. Størrelsen får vi
 drøfte på møtet.

Forslag til vedtak: Formuleres i møtet.

Sak 27/22: Sammenslåing av sognene

 Før kirkevalget i 2019 drøftet vi om vi skulle fortsette med ett felles menighetsråd og fire sogn, eller om vi skulle slå sammen sognene. Etter en prosess der mennighetsmøtene ble hørt, valgte menighetsrådet å søke om en ny periode med felles menighetsråd for fire sogn, noe som egentlig er et forsøk, og som det må søkes om før hvert kirkevalg.

 Nå har imidlertid Kirkemøtet gjort vedtak om at den ordningen vi har, kan gjøres permanent, men alle detaljene er ikke på plass. Men høyst s annsynlig kan vi gjøre vedtak om at dagens ordning skal bli permanent; hvis det er det vi vil.

 Vi kan også velge å gå tilbake til fire menighetsråd, og vi kan velge å slå sammen sognene, slik at det blir ett sogn i gamle Eidsberg.

 Sammenslåing er en sak som vekker en del følelser, vi bør derfor vurdere grundig om vi ønsker en slik debatt igjen, eller om vi går for å gjøre dagens ordning permanent.

 På møtet 20.04. skal vi drøfte saken, men vi trenger ikke bestemme oss før etter sommeren. Saken må være avgjort innen 31.12.

 Forslag til vedtak: Formuleres i møtet.

 Sak 28/22: Videre arbeid med strategiplan.
 Høsten 20219 begynte vi så vidt å jobbe med en strategiplan. Så kom pandemien, og saken ble lagt bort. Nå er det på tide å ta den frem igjen, og første drøfting blir på møtet 20.04.

 Hva kan vi ta utgangspunkt i?

* + - * + Notater fra møtene i 2019/2020.
				+ Statistikker og årsmeldinger
				+ Eksisterende planer
				+ Strategiplan for Borg bispedømme
				+ Visjon for Den norske kirke og utfordringer om å være» grønn kirke», og å være «inkluderende kirke»
				+ Prost Kåre Runes utfordringer på årsmøtet

 Forslag til vedtak: Samtalen tas til etterretning. Frem til neste møte lager AU en plan for hvordan menighetsrådet skal arbeide med ny strategiplan.

 Sak 29/22: Eventuelt.

Bjørn Solberg